
\ 

INAUGURALIS, 

QUEDAM  DE 

A^ACCINIA 

t 

COMPLECTENS. 


PRiEFANDA. 

Inter  valetudinis  adversae  genera  plurima, 
cum  auctiora,  tum  quoque  vetustiora,  quae  plura 
hominum  millia,  ociori  aut  lentiori  morte,  quo¬ 
tannis  multare  solent,  ullum  omnino  terribilius, 
ullum  luctuosius  ignoro,  excepta  equidem 
phthisi  pulmonali,  quam  istud  exitiosissimum, 

A 


DE  VACCINIA. 

> 

quod  Variola  apud  Medicos  nominari  consueyit. 
Ex  quo  sane  pestilens,  iste  morbus  initio  pro- 
dieiit,  necem  uiidique,  et  quam  latissime  nus¬ 
quam  et  nunquam  non  diffudit,  agros  et  civita¬ 
tes  unico  quasi  ictu  admoto,  populatus:  dum 
Vndem,  seculo  decimo  octavo  pene  finito,  Deus 
Optimus  Maximus  effecerit,  ut  Jennero  praecla¬ 
ro  in  mentem  veniret,  remedium  excogitare,  huic 
pesti  crudeli  fugandae,  et  radicitus  divellendae, 
accommodatum.  Quo  nielius  et  clarius  per- 
spiciamus,  quanti  hoc,  vacciniam  scilicet,  aesti¬ 
mari  oporteat,  nosse  juvabit  variolam  olim  non- 
nunquam  hominum  quadraginta  millia  intra 
unicum  annum  enecuisse  ;  qui  vero  eadem  cor¬ 
repti  non  succubuerint,  eos  aut  exinde  in  alia 
mala  funesta  incidisse,  quibus  vacassent,  ni 
prius  ista  laborassent ;  aut  caecos  esse  factos ; 
aut  certe  natura  pulchros,  et  forma  nitida  beatos 
quoad  vultum,  foedos  et  deturpatos  reliquam 
vitae  partem  esse  factos. 

Jennerus  immortalis  non  primus  omnium 
comperit  virus  vaccinum,  corpori  humano  in¬ 
situm,  facere  ut  contages  variolae  genitrix  im¬ 
pune  idem  subeat :  laus  tamen  perinsignis  ei 

debetur,  qui  proculdubio  '  primus  hunc  modum 

r  ' 

istius  morbi  pestilentis  arcendi '  adhibuerit. 
Quicunque,  aut  novis  inventis,  aut  cognitis  in 

t 

usunr  novum,  accommodatis,  reipublicae  bene- 

'  ‘1? 
fecerint'’^ ‘  et  seipsos  decoraverint,  semper  in¬ 
vidiam^  et  *odium  sibi  adsciverunt.  ^Permulti 


ideo^*vacciniam  extemplo  vituperare  coeperunt, 
quidam  ^  invidi,  alii  increduli,  alii,  quod  valde 
suspicor, ‘"^metuentes  ne  lucrum  variola  curata, 
paratum ’obsumatur.  Nemini  tamen  dubitare^ 
nunc  demum  licet,  quin  Senatus  Britannicus  jure 
optimo  Jennero  praemium‘'donaverit ;  si  animo 
volvat,  quantula  hominum  multitudo  hodiernis 
temporibus,  et  quam  leviter,  ea  peste  implici- 
tur,  quae  ante  annum  mdccxcvii  :  unum¬ 
quemque  fere  invaserit,  eorumque  correpto¬ 
rum  partem  circiter  sextam  occiderit^.  Quin- 

^  i» 

etiam,  si  secum  reputet,  complures  imperitos 
virus  vaccinum  corporibus  humanis  inserere  ; 
eosdem  porro  modo  hoc  spurio,  dotisve  propriae 
experte,  uti ;  modo  virus  ipsum  bonum  et  inte- 


^  Vide  Dr  Moxeo''s  Obscrvations  on  Siuall  Pox^ 

DE  VACCINIA. 


gerrimum  non  rite  admovere ;  a^as  porro,  pavr 
tem,  cui  inseritur  unicam,  non  totum  corpus,' 

viri  actionem  subire  (quod  si  ita  se  habeat  [ 

\ 

variola  non  praecavetur)  nequaquam  perpaucis 

I  ‘ 

exemplis  hujus  morbi  vacciniam,  uti  appareat, 
secuti  falletur;  sed  exfacili  judicabit,  corpus 
semel  vaccinia  rite  tempestive,  et  penitus  imbur 
tum,  variolae  quotiescunque  contages  hujus 
nutrix  auras,  quas  cum  spiritu  capiat,  inquinet, 
arteve  ei  indatur,  immune  esse  permansurum  ; 
aut,  si  forte  fuerit  correptum  in  longe  saltem 
mitiore  morbo  esse  versaturum^. 

Quod  ad  ortum  viri  vaccini,  iis  assentior,  qui 
contendunt,  non  ubera  vaccarum,  sed  calces 
equinas  esse  fontem,  unde  principio  venerit : 
humorem  scilicet  vitiosum,  ab  his  morbo  Anglice 
Grease^^  dicto  vexatis  effluere ;  qui  ad  illa 
translatus  vesiculas  viro  variolam  deleturo  gig¬ 
nit.  Constat  enim,  in  agro  Glocestriensi,  aliis¬ 
que  quibusdam  provinciis  Anglicanis,  agasones 


*  Vide  quae  hac  super  re,  Cei.  Monro  nuper  in 

•.  i  •  V 

lucem  prodiit. 


DE  VACCINIAi  . 

non  ancellas,  ut  alicubi,  ubera  vaccarum  emul¬ 
gere  solitos  esse  :  horumque  manus  equina  sanie 
jam  relata  pollutas,  cum  uberibus  eam  postea 
communicare.  Hinc  ubera  vaccarum,  qua^ 

*  mulieres .  solm  curare  et  emulgere  consuerunt, 
vesiculas,  de  quibus  dixi  nunquam  exhibent,  id 
quod  permulti  medici  usu  comprobarunt :  nec 
ipse  unicum  exemplum  hujusmodi,  rem  sedulo 
perscrutatus,  reperire  potui.  Istm  igitur  vesi¬ 
culae  vaccinae  provinciarum  propriae  sunt,  qui¬ 
bus  iidem  equos  et  yaccas  curare  solent, 

Loius,  medicus  spectatus  Aislabensis,  experi¬ 
mentis  institutis  hanc  tabi  vaccini  originem  satis 
monstravit :  quinetiam  duplicis  ese  generis  equi¬ 
num  malum,  quod  vernacule  Grease”  appel¬ 
latur  ;  unum  scilicet,  quod  calcem  pedis  unice 
adoritur ;  alterum,  quod,  calce  quoque  exul¬ 
cerata,  toti  corpori  incumbit,  et  valetudinem, 
quasi  corrumpit.  Hujus  non  illius  est  tabum 
propositum  procreare. 

'  Calx  imflammatus  intumescit  j  decemqiie  die¬ 
bus  exactis,  laticem  acerrimum  et  tenuem  ex¬ 
cernit  *,  qui  uberibus  vaccarum  arte  insitus  vesi¬ 
culam  sui  similem  parit.  Si  deinde  humor  vesi- 


6  DE,  VACCINIA, 

culas,  quae j  ubera  vaccarum  male  habet,  inclu¬ 
sus  corpori  humano  inseritur  omnes  notas  pro¬ 
gignit  morbi  “  Vaccinia”  dicti.  Quod  si  ta¬ 
bum  pestilens,  quod  variolam  parit,  deinde 
eidem  corpori  admoveatur,  aut  arte  aut  natura 
molienti,  non  aut  rarissime  saltem  hominem 
inquinabit ;  et  insitum  partem  ipsam  cui  adhi¬ 
betur  unicam  irritabit,  valetudine  prorsus  illaesa 
et  integra. 


QU.EDAM  DE  VIRI  VACCINI  ACTIONE. 

-fcjr 

Satis  jam  innotuerit  vacciniam  non  esse  pes¬ 
tilentem,  instar  febrium,  variolae,  rubeolae,  &c.; 
id  est,  nihil  e  corpore  vaccini^^impliciti  exhal¬ 
ari,  quod  ad  aliud  translatum  eam  renovari 
possit ;  sed  vacciniam  non  nisi  humore  vesiculae 
proprio  insito  nasci  et  disseminari.  Corpus  hu¬ 
manum,  ob  aliquam  proprietatem,  nempe  in¬ 
dolem  torpidam,  aut  genus  absorbens  aut  nervo¬ 
sum  pigrius,  non  semper  contagii  admoti  ^ac¬ 
cipiendi  potens  est ;  quo  fit,  ut  virus  vaccinum 
parti,  uti  irritamento,  adesse  possit,  nec  simul 


DE  VACGINIaP  ^ 

totum  corpus  inficiat,  aut 'valetudinem  la0dat : 
vel  fieri  potest j  ut  quivis  alius  morbus,  scilicet 
rubeola,  dentitio,  propositum  virus  corpus  subire, 
et  solitam  actionem  ostenderCj  non  sinat.  Si 
enim  hi  morbi,  aut  alia  irritamenta  ejusmodi 
ultra  id  temporis  perstent,  quo  vesicula  vaccina 
maturata  prodierit  virus  non  resorbebitur ;  et 
vesicula  affectus  erit  partis  ipius  proprius ;  ne¬ 
que  homo  variolae  in  futurum  immunis  fiet/ 

> 

Vesicula  ea  citius  seriusve  maturabitur,  prout 
corporis  indolens  variet,  eave  irritamenta,  de 
quibus  dixi  levius  aut  gravius  urgeant :  quod  si 
lisec  prius  conquiescant,  quam  vesicula  integri¬ 
tatem  attigerit ;  proximum  est,  ut  virus  hac  in¬ 
clusum  protinus-  absorptum  per  singulas  partes 
corporis  fundatur  ;  morbusque  pariatur,  id  cor¬ 
pus  a  contage  variolae  genitrice  quandocunque 
et  quomodocunque  adhibeatur  defensurus.  Op¬ 
time  igitur  Bryceus  notavit,  tabum  vaccinuin 
rite  insitum,  vel  malum  partis  quas  idem  acce¬ 
perit,  solius  inferre,  vel  valetudinem  afficere,’’ 
id  est  universum  hominem  polluere,  posse  :■ 
quinetiam  vesiculam  utrinque  prorsus  eandem 
esse  ;  istamque,  quae,  valetudine  non  infecta. 

apparet,  virus  includere,  vacciniae  integerrimae 
excitandae,  si  alii'  cuivis  inseratur,  habilissi- 
mum.  Quod  memoratu,  et  cognitu  dignissimum 

I  ,  ^ 

existimoi  Quidam  igitur,  ex  causis  ante  relatis,' 
aliisve  minus  compertis,  eo  sunt  segnes  et  lenti, 
ut  nulla  arte  vaccino  viro  penitus  imbui  possint ; 
haud  secus  atque  alii  sint,  variola  nequaquam 
inficiendi.  Scire  itaque  licet,  tabum,  de  .quo 
agimus,  instar  aliorum,  quae  inoculari  soleant,  a 
vasis  lymphaticis  absorberi ;  vesiculam  propriam 

■  I  .  ,  '  ' 

procreare ,  deinde  illico  via  jam  dicta  per  om- 
nes  corporis  partes  transfundi :  nec  vero,  uti 
quaedam  alio,  unquam  subtili  et  aeria  forma  in¬ 
structum  e  cute  aut  pulmone  vaccinia  affecti' 
excerni :  ideoque  hanc  pestilentem,  id  est,  con¬ 
tagiosam  non  esse^ 


DE  VIRI  VACCINI  ADIPISCENDI  RATI¬ 
ONIBUS. 

■  ,  ' 

Summi  interest,  ut  virus  tempore  idoneo  c 

I 

vesicula  deducatur  ;  deductumque  rite  conser¬ 
vetur,  conservatum  denique  a  perito  inseratur. 

Vesicula  jam  maturata  scilicet,  die  circiter  sep¬ 
timo,  octavo,'  aut  nono,  accerrimum,  et,  quod 
inoculetur,  aptissimum  esse  judicatur.  Quod 
tamen  non  nisi  de  vaccinia  signis  abnormibus 
experte  praedicandum.  Cuticulam,  acu  vel  scal¬ 
pello  praeacuto,  leviter  pungere  oportet ;  incisu¬ 
ris  quatuor  aut  quinque  perexiguis  factis  :  pau- 
lo  postea  latex  tenuis  per  hiatum  illum  multi¬ 
plicem  manare  conspicitur :  qui  est  virus  opti- 

i 

mum  et  integerrimum.  Si  intra  horas  duode¬ 
cim  eo  sit  utendum,  satis  erit  ut  apici  scalpelli 

interim  adhaereat.  Quod  si  conservandum  sit, 

% 

alia  ratione  opus  erit; ‘quam  celcrrimp  enim 
ferrum,  et  virus  si  invicem  actione  chemica  mu¬ 
tant,  illud  riibigine  obscuratur,  hoc  deletur  et 
resolvitur.  Efficere  oportet,  imprimis,  ut  im- 

t 

mutatum,  et  sincerum,  aliquandiu  servari  possit : 
dein,  ut  aeri  circumfluo  non  patescat.  Ad  illud 
moliendum,  virus  jam  acceptum  perflatui  ege¬ 
lido  et  sicco  objici  debebit.  Ad  hoc  exsequen¬ 
dum,  virus  tabulae  vitreae  impositam,  primo  sua 
sponte  exsiccatur :  postea,  alia  tabula  ejusmodi 
ei  ita  aptanda,  ut  binae  virus  interjectam  com¬ 
plectantur  j  quae  tiinc  folio  stanneo,  aut  vesica 

B 


I 


i 


10 


BE,  VACCINIA. 

.  «i  *  » 


bovilla  madida,  arcte  cingendae,  quo  minus  aeri 
aditus  patescat.  Quidam  calamo  virus  incluf 
dunt,  hiatu  cera  obturato.  Alii  porro  alias  ex¬ 
cogitarunt  rationes  ;  quarum  omnium  commune 
est  aera  excludi.  Conjiceo  tamen  escharam, 
sive  ^crustam  qute  tandem  decidit  optime  con¬ 
servari,  cujus  ope  vacciniam  inferamus.  ^^^,yesi- 
cula  enim  pqncta,  habitu  corporis  pialo,  in  ul; 
cus  foedum  interdum  abit ;  qnde  virus  idoneum 
nunquam  detrahendum  est.  Crusta,  quam  prp- 
sequor,  virus  ipsum  concretum  esse  videtur ; 
quod  si  ita  se  habeat,  solummodo  opus  est  hanc 
siccam,  aditu  aeri  denegato,  habere  ;  et  quoties 
inserere  velimus,  partem  ejus  perexiguam  aquae 
gutta  solutam  admovere. 

I  .  V  •  .  t  _  .  ^  . 

»  - 

DE  INOCULANDI  RATIONE  IDONEA, 

Ex  jam  memoratis  satis  superque  patet,  yirus 
vaccinum  insitum  nihil  profuturuni,  nec  va¬ 
riolae  diro  irnpetui  in  futurum  occursurum  esse, 
nisi  valetudinem  afficiat ;  vel,  uti  alias  eloquar, 
nisi  cum  omnibus  humoribus  circumeuntibus 

/  i  •  .  ♦  •  V  ,  r.  .  -t  ,  .  .  .  i  .  k  .  ‘ 

ita  misceat uFj  ut  argentum  vivum  apud.^os,  qui¬ 
bus,  ejus  praeparatis  sumptis,  os  saliva  scatet, 
et  gingivjE  tument,  dolentque.  Fieri  enim  po-. 
test,  ut  morbus  partis  solius  proprius  hoc  virus 
sincerum,  et  rite  servatum  arte  inoculatum  se¬ 
quatur;  quo  facto,  vesicula  vaccina  vera’ nasce- 
tui-j  nec  vero  corpus  variolae  contagi  genitrici 
impune  objicitur.  Fieri  etiam  potest,  ut  virus 
hon  sincerum  admotum  vesiculam  spuriam,  non 
vaccinam,  progignat :  id  quod  aliquanto  pejus 
est.  Summi  itaque  inlerest,  imprimis  ut  intel- 
ligatur,  quibus  notis  insigniatur  vesicula  vacci- 
na  t  deinde  (quod  ad  corpus  ipsum,  cui  contin¬ 
gat)  quo  pacto  cognoscamus,  virusne  totum 
hominem,  an  id  membrum  unice  quod  acceper¬ 
it,  inficiat.  Nec  ullus  dubito,  quin  complures 
aequo  minoris  eo  vacciniam  aestimaverint,  quod 
hasce  res  gravissimas  praetermiserint,  aut  nesci¬ 
verint.  Nosse  oportet  corpus  humanum  non 
scmper  huic  alii  ve  viro  sorbendo;  aptum  vel 
habile  esse:  niorbum  porro  aliquem  acutum^ 
noxamve  irritantem,  jam  agentem  potissimum 
ineptum  reddere.  Si  igitur  dentitio  nunc  in- 
•lantem^turbat  et  exasperat,  si  qua  de  causa  cutis 

efflorescit,  febricula  adest,  acorve,  vermes  ct 
similia  meatum  alimenti  gravant  expectan- 
dum  erit,  dum  haec  mala  conquieverint,  prius 
quam  inoculemus.  -  Hinc  etiam  constat,  virus 
vaccinum  fere  tutius  ct  utilius  inseri,  aetate  jam 
'tenerrima ;  ubi  nondum  signa  dentitionis  pro- 
pria"apparuerint. 

Proximum  est,  ut^  de  viri  admovendi  modo 
optimo  quaedam  proferam.  Virus  sic  conserva¬ 
tum,  ut  supra  praecipimus,  aqua  gutta  commix- 
.tum  attenuari  debet ;  tum  cuti  instillandum  est 
pauxillum ;  quae  dein  scalpello  leniter  pungen¬ 
da,  pluribus  incisuris  perexiguis  factis,  donec 
sanguis  profluat.  Postea  pars  non  detergenda 
•  est.  Quidam  hance  rationem  potius  sequun¬ 
tur  ;  apicem  scalpelli  vero  instruunt :  quo  glu¬ 
tinoso  et  pene  desiccato,  cutem  octavam  partem 
pollicis  alte  transfigunt :  tunc  retinent  scalpel¬ 
lum  aliquamdiu  ;  et  inter  subducendum,  eum 
cuti  fortiter  obtrudunt,  ita  ut  virus  totum  in¬ 
seratur,  et  scalpello  sejungatur. 

Permagni  refert,  ut  vesiculae  progressum 
studio  intento  prosequamur,  die^  circiter  quarto 
aut  quinto,  macula  parva  rubra  observat pr : 

quam  digito  contrectatam  percipimus  €sse  du¬ 
ram.  Vesicula  exinde  ampliari  pergit,  et. tri¬ 
duo  exacto,  marginem  sibi  praefert  rotundam  de¬ 
finitum;  media  pars  concava  est,  et  crusta  exi¬ 
gua  obducitur  ;  quae  centrum  partibus  subjectis 
adnectere  videtur  :  quanto  minus  vesiculae  mar¬ 
go  rubeat  et  indurescat  hucusque,  tanto  certius 
indicatur  ipsam  esse  sinceram  et  vere  vacci¬ 
nam.  Die  circiter  decimo,  aut  paulo  serius, 
vesicula  magnitudinem  summam  attingere  so¬ 
let  :  crusta  media,  de  qua  retuli,  amplificatur ; 
;margo  perquam  turget,  et  e  plurimis  sacculis 
exilibus  laticem  pellucidum  continentibus  con- 
jficitur,  hunc  partes  circumjectae  multum  inflam¬ 
mationis  prae  se  ferunt ;  haec  undique  pertinet 
modo  semipollicem,  modo  pollicem,  aut  sesqui- 
pollicem  linea  media  partis  rubrae  patente. 

.  Prope  ad  vesiculam  rubor  saturior  est,  cui  accc- 
dunt  tensio  et  durities.  Eodem  tempore  glan¬ 
des  axillae  indurantur  et  intumescunt  Die  cir¬ 
citer  decimo  tertio,  aut  decimo  quarto,  inflam.- 
matio  et  durities,  qine  vesiculam  circundant, 
inclinantur,  aut  abeunt :  flavedo  quaedam  liiri- 

.  •  - 
da  eas  excipit,  et  vesicula  in  crustam' duram  et 

scabram  convertitur.  >  - 

Laus  perinsignis  Brygeo  debetur  ;  quippe  qui 
notas  satis  claras  ostenderit,  quarum  auxilio 
judicemus,  necne  valetudinem  virus  insitum  ^in¬ 
fecerit.  Quantum  ipse  usu  didici,  ea  quae  huc 
pertinentia  ille  auctor  eximius  literis  mandaver¬ 
it,  prorsus  accipienda  sunt.  Anno  mdcccxvii, 
ubi  variola  grassaretur  Alloae  creberrima,  nemo 
omnino  eorum,  qui  vacciniam  ita  illatam  et  cu¬ 
ratam,,  ut  Bryceus  praeceperit,  subierunt,  in 
istam  pestem  incidit.  Nec  ullus  dubito,  quin 
vaccinia  iis  legibus  et  praeceptis  sedulo  servatis, 
minime  saepe  spem  medici  falleret.  Quo  cog¬ 
noscatur,  necne  virus  totum  corpus  permeaver¬ 
it,  medici  interdum  die  quinto  post  virus  initio 
insitum  iterum  alii  parti  idem  inserunt  ;  ite- 
rumque  die  octavo.  Si  id  quod  principio  inse¬ 
verant  valetudinem  infecerit,  duae  alterae  vesicu¬ 
lae  eodem  tempore,  quo  prima,  maturantur 
cursu  earum  admodum  expedito.  Actio  scilicet 
propria,  quam  prima  vesicula  corpori  intulerit, 
progressum  reliquarum  celerat.  Nemo  fere  va¬ 
riolae  objectus  ea  aegrotat,  si  hoc  experimentum 

feliciter  subierit ;  nisi  qui,  ob  corporis  proprie-» 

^  tatem,  vaccinia  non  excitata  bis  terve  variola 
plexus  fuisset :  id  quod  subinde  accidit  neque 
nihili  habenda  areola  et  margo  durior,  unde 
valetqdinem  iqquinari  statuere  liceat. 

DE  ERRORIBUS  QUIBUSDA^Vf  QUOD  AD 
ii  n  YACQINIdE  ACTIONEM. 


5 Quidam  nuperi  vacciniam  variolae  praeca¬ 
vendas  semper  vel  saepius  potc;ntem  esse  denega¬ 
runt :  nec  affirmare  diibitarunt,  illam,  etiamsi 
hanc  arceat,  alia  mala  vix  minus  terribilia  pro¬ 
creare  ;  scilicet,  omnes  fere  morbos  strumae 
cognatos,  Rachitidem,  Plydrccephalum,  &c.  cre¬ 
briores  evenisse,  ex  quo  vaccinia  pene  variolam  . 
fugaverit :  quinetiam,  rubeolam,  scarlatinam, 
alibsque  acutos  morbos,  quibus  cutis  efflorescit, 
multo  frequentiorem  necem  nunc,  quam  olini 
inferre :  quod  ad  culpam  priorem,  quam  non¬ 
nulli  vacciniae  tribuerent,  eam  nempe  haud  raro 

inutiliter  excitare ;  scire  licet  longe  plures  eo- 

♦  • 

riim,  qui  virus  vaccinum  inserere  consuerunt, 

notas  valetudinis  ab  'ea  inquinatae  prorsus  ne¬ 
scire  ;  et  variolam  procul  dubio  subsequi  posse, 
nisi  virus  jam  dictum  omnes  humores  circum¬ 
euntes  permeaverit.  Quum  j,gitur  perraro  arti¬ 
fices,  quorum  est  apud  vulgus  inoculare,  aut 
satis  periti  sint  aut  seduli,  ut  probe  et  penitus 
totum  corpus  tabo  vaccino  imbuant,  medicus 
doctior  non  mirabitur,  vacciqiam  spem  inter¬ 
dum  fallere  ;  nec  vero  ideo  eam  aut  abjiciet,  aut 
minoris  aestimabit.  Quicuhqiie  autem  ingenia 
liumana  studio  acri  prosecutus  fuerit,  ex  facili 
intelliget  eos  imperitos  artifices,  quo  minus  im 
scitiae  arguantur,  voce  clara  vacciniam  vituper¬ 
are  :  optirne  enim  noverunt,  aut  ipsos  imperitiae 
aut  vaccinium  inertiae,  interrogandum  esse. 
Mihi  videtur  ab  his  variolae  examplis  quae  ipse 
Alloae,  anno  mdcccvii,  conspexi  vacciniam  aut 
variolam  praecavere,  aut  id  malum  longe  minus 
terribilem  reddere.  Quo  tempore  decem  tan.- 
tummodo,  quibus  prius  vaccinia  illata  fuerat,  in 
variolam  inciderunt,  et  hi  omnes  quam  minime 
eo  malo  exerciti  sunt,  at  contra  nonnulli  qui 
vacciniam  non  subierant,  extincti  fuerunt.  Val¬ 
de  equidem  lugendum  vulgus,  prae  causis  pro- 

positis  aut  hoc  eximium  tutamen  minoris  aequo 

habere;  aut  etiam  perniciosam , et.  nocituram, 

potius,  quam  adjuturam  vacciniam  nimis  saepe 

existimare.  q 

Quod  ad  alterum  vitium,,  nimirum  vacciniam 

efficere,  ut  cutis  aliis  quibusdam  ^ejus  malis  sm- 
*  > 

pius  et  vehementius  efflorescat,^  ei  obviam  ire, 
aut  rite  et  clare  ejus  auctoribus  respondere,  ali¬ 
quanto  difficilius  est :  ista  enim  opinio  rationi¬ 
bus  vix  aut  comprobandis^  aut  refellendis  niti¬ 
tur.:  Quanquam  pathologia  humorum  jamdu- 
dum  corruerit,  multi  tamen  perhibent  corpori¬ 
bus  ffiumanis  inesse  aliquid  acre  et  nocivum, 
quod  ,^variolaE  est  foris  ejicere  :  vacciniam  hunc 
tetrum  morbum  eo  praecavere,  quod  actioni  id 
acre  et  nocivum  excreturae  occurrit :  et  exinde 
apud., hodiernos  rubeolam  et  scarlatinam  pejores 
et  magis  exitiosas  esse  factas.  Hiec  opinio  ne¬ 
que,  ut  conjicio  hucusque  probari,  neque  pror¬ 
sus  falsa  statui  potest.  Medici  esse  videtur  eam 
assidue  abnegare  et  rejicere:  luctuosior  enim 
morbus,  quam  variola,  vix  concipiendus  est : 
quicquid  igitur  eam  aut  minuit,  aut  sedat,  aut 

fugat,  sine  dubio  ab  omnibus,  qui  generi  humano 
benefacere  velint,  amplectendum  est  ;  nec 
prius  contemnendum  aut  praetermittendum, 
quam  usus  demum  plane  edocuerit,  mala  variola 
deteriora  ab  eo  oriri. 

Satis  superque  patet^  ex  vacciniae  historia,  et 
experientia  hodierna  et  praeterita,  morbos  neque 
novos  illatos  fuisse,  nec  prius  cognitos  increbru¬ 
isse,  aut  acerbiores  accidisse,  ex  quo  medici 
inoculare  coeperint.  Haud  sane  ignoro  inultos 
strumam  quaesitiorem  huic  tribuisse  causae  :  in¬ 
juria  tamen,  quantum  adhuc  compertum  sit. 

Denique,  res  est,  certe  haud  levissimi  mo¬ 
menti,  et  memoria  dignissima,  omnes  medicos 
doctiores  et  scientiores,  qui  animos  intentos  ad 
Vacciniam  appulerint,  profiteri,  se  usu  tandem 
diuturno  didicisse,  virus  vaccinum  rite  et  legiti¬ 
me  corpori  humano  admotum,  sicut  per  totum 
id  despergatur,  et  valetudinem  afficiat,  semper, 
(nisi  proprietas  corporis  rarissima  vetet)  Vario¬ 
lae  obviam  ituram,  aut  saltem,  ut  supera  dixi, 
eam  multo  mitiorem  esse  redditurum :  ideoque 
medicorum  esse,  inter  hanc  'partem  officii  exse^ 

quendain,  circumspicere,  et  notas  diligenter  ab 
ipso  initio  ad  finem  usque,  observare  et  perscru¬ 
tari  ;  ne  dedecus  iniquum  vaccinice  inferant, 
variolamque,  truculentam  et  crudelem  pestem, 

jana  tantum  non  debeUatam,  reducant. 

